Kar an abati a weler choazh hirio an deiz a zo bet savet e 1132 gant menech sistersian deuet deus abati Bear (Bégard). En ul lech gouez, er choadoù e troad  Menez Are, oa bet savet an abati. Tamm-ha-tamm oa bet roet douaroù dar venech gant aotrouien ar vro, met douaroù da zifraostañ, lanneier er menezioù. A-benn sachañ tud dober al labour, ar venech noa kinniget ur chontrad EMSAV dar beizanted : ar chevaez (quévaise). Roet e vize dar peizant un tamm douar, an dalch (tenure), ennañ un devezh-arat douar-labour ha plas da sevel un ti hag ul liorzh.  E-kichen an dalch e oa un dachenn zigor (champ ouvert) da zifraostañ ha da chounit. An  EOSTAD vize ingalet etre ar peizant hag ar venech. Meur a beizant a chelle labourat war ar memes tachenn zigor, gant pep hini e di-feurm. Setu ma teue war-wel KÊRIADENNOÙ bihan, evel hini ar Goenidoù ba parrez Berrien. Ar peizant na laboure ket an dachenn pad bloaz vize skarzhet kuit deus e di hag unan all vize lakaet en e blas. PENNHÊR an dalch ne oa ket ar mab henañ, e-giz kustum, met AR BIDOCHIG. Peadra zo da soñjal e teu ar ger gallek « quévaise » deus ur ger brezhonek gant « maez » e-barzh.